ปฏิรูปประเทศไทย ต้องปฏิรูปภาษ๊ (จบ)
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

...กิติพงษ์ อุรพีพัฒนพงศ์
3. ภาษีศุลกากร
3.1แก้ไขกฎหมายศุลกากรให้เป็นไปตามแนวทางของนานาชาติ
3.2ต้องแก้ไขโดยยกเลิกโทษทางอาญาบางเรื่องออกไป โดยเฉพาะกรณีที่ผู้ประกอบการไม่ได้จงใจหลีกเลี่ยง แต่อาจเป็นเรื่องความเข้าใจผิด โดยให้เป็นเรื่องทางแพ่ง ที่สำคัญควรพิจารณายกเลิกเงินสินบนและรางวัล เพราะปัจจุบันเป็นช่องทางการทุจริตทั้งโดยชอบและไม่ชอบด้วยกฎหมาย เงินสินบนรางวัลนำจับจะตกเป็นของเจ้าหน้าที่ 55% รัฐบาลได้เงินเพียง 15% และผู้ถูกประเมินนำมาหักเป็นรายจ่ายได้ (ผมเคยเขียนบทความเรื่องนี้มาแล้ว และเสนอให้ไม่ควรให้หักรายจ่ายได้หากเป็นการกระทำผิดอาญาโดยจงใจ)
3.3การลดอัตราภาษีศุลกากรสำหรับสินค้าฟุ่มเฟือยบางประเภท เพื่อส่งเสริมให้เป็นศูนย์กลางการช็อปปิ้งและท่องเที่ยว
ในการที่จะให้ประเทศไทยเป็นศูนย์กลางการท่องเที่ยวและช็อปปิ้ง และป้องกันเงินตราออกนอกประเทศจากผู้ที่ไปลงทุน จึงสมควรให้มีการพิจารณาการลดอัตราสินค้าฟุ่มเฟือยเพื่อให้เมืองไทยเป็นศูนย์กลางการช็อปปิ้ง เช่น ฮ่องกง และสิงคโปร์ โดยการจะลดอัตราภาษีขาเข้าลง แทนที่จะมีการปล่อยให้มีการหนีภาษีสำหรับอภิสิทธิ์ชน เช่น ไวน์ ในสิงคโปร์เก็บภาษีในอัตราขวดละ 10 เหรียญ ไม่ว่ามูลค่าไวน์จะราคาเท่าใด หรือของ Brandname ที่มีราคาสูง ก็ควรจะไปลดภาษีลงให้ใกล้เคียงกับต่างประเทศ เพราะหากบริษัทเหล่านั้นกำไรก็ต้องเสียภาษีเงินได้นิติบุคคลอยู่ดี เพราะของเหล่านี้มีขายในเมืองไทยก็ขายได้ถูกกว่าสิงคโปร์และฮ่องกง เพราะค่าเช่าและต้นทุนถูกกว่า 2 ประเทศนี้มาก และจะยังมีการจ้างแรงงาน การเช่าทรัพย์สินจากเจ้าของศูนย์การค้าได้ อันจะเป็นการครบวงจรทางเศรษฐกิจ 
ปัจจุบันระหว่างเงินได้จากศุลกากรไม่ควรจะเป็นรายได้หลัก แต่รัฐบาลควรคิดถึงผลกระทบอื่นๆ ในระยะยาว ไม่ว่าจะเป็นหน่วยผลพลอยได้จากเงินได้จากการจ้างงาน ธุรกิจอสังหาริมทรัพย์ และท่องเที่ยว แต่การกำหนดเงื่อนไขสินค้าฟุ่มเฟือยคงจะต้องดูถึงราคาสินค้าว่าเป็นของ Brandname จริงหรือไม่ เพื่อคุ้มครองผู้ผลิตในประเทศเช่นเดียวกับประเทศมาเลเซีย
บทสรุป
บทความนี้ผมอาจไม่มีทฤษฎีทางวิชาการสนับสนุน แต่ผมคิดว่าอย่างน้อยข้อมูลหรือข้อเสนอที่เสนอนี้จะเป็นประโยชน์ในการศึกษาข้อดีข้อเสียของมาตรการแต่ละมาตรการ โดยเฉพาะย่อมต้องมีผู้ได้และเสียในการปฏิรูปภาษี 
แต่ทุกอย่างจะต้องพิจารณาโดยเอาประโยชน์ของส่วนรวมเป็นที่ตั้ง โดยไม่ถือเอาประโยชน์ของหน่วยงานใดหน่วยงานหนึ่งโดยเฉพาะ เช่น หากลดภาษี กระทรวงการคลังก็อาจเก็บภาษีน้อยลงในระยะแรก แต่ในระยะยาวอาจเก็บภาษีทั้งทางตรงและทางอ้อมได้มากขึ้น ผมจึงขอวิงวอนคนไทยทุกคนให้เข้ามามีส่วนร่วมในการปฏิรูปภาษี และรัฐบาลต้องรับเป็นเจ้าภาพในการดำเนินการต่อไปอย่างรีบด่วน